શ્રાવણમા મહીનામાં દેવોના દેવ મહાદેવની પૂજા સામાન્ય રીતે તમામ હિંદૂ ઘરમાં થાય છે. અન્ય સંપ્રદાયમાં પણ શ્રાવણ દરમિયાન શિવજીની પૂજા આરાધના કરવામાં આવે છે. શિવજી એ તો ભોળોનાથ છે. આ અવધિમાં તેની પૂજા અર્ચના કરવાથી મનુષ્યની તમામ ઈચ્છાઓની પૂર્તિ થાય છે. દાદો એટલો ભક્ત વસ્તલ છે કે એક લોટા પાણી, એક બિલિપત્ર અને ચોખા તેમજ ચંદનથી પ્રસન્ન થઈ જાય છે. તે ભક્તોના કષ્ટોને હરી લે છે. એમાંયે જો તેને પૂર્ણ શ્રદ્ધાથી બમ બમ ભોલેના નાદ સાથે દિવસમાં ત્રણવાર યાદ કરવામાં આવે તો શંકર ભગવાન પ્રસન્ન થાય છે. સાથે જ શ્રાવણ મહીનામાં પૂજાની સાથે 8 મંત્રોનો જાપ પણ કરો તો સોનામાં સુગંધ જેવો ઘાટ થાય છે.